paragraph_text: Glumila je u islandskom filmu "The Juniper Tree" 1986. godine. Za ulogu u filmu "Ples u tami" danskog redatelja Larsa von Triera, dobila je nagradu za najbolju žensku ulogu na filmskom festivalu u Cannesu 2000. godine. Bila je i autorica glazbe za taj film. Pjesma iz filma "I've Seen It All", koju izvodi u duetu s grupom Radiohead bila je nominirana za Oscara u konkurenciji najbolje pjesme. Pjesmu je izvela na dodjeli Oscara 2001. godine, kada je zamijećena po haljini u obliku labuda.